Pando

Pando (lot. skleidžiuosi, plečiuosi) – smulkiadantė tuopa (Populus tremuloides), auganti Žuvų ežero nacionaliniame miške pietų Jutoje (JAV). Medis turi daug kamienų ir atrodo kaip giraitė, tačiau visa giraitė iš tiesų yra vienas organizmas su viena šaknų sistema, visi kamienai yra susijungę tarpusavyje ir genetiškai identiški. Jo apytikslis svoris siekia 6 tūkstančius tonų, tai yra vienas sunkiausių žinomų organizmų žemėje.https://www.oecd.org/env/ehs/biotrack/46815678.pdfhttps://www.zmescience.com/other/science-abc/heaviest-organism-pando-aspen/ Pando taip pat yra ir tarp seniausių vis dar gyvų organizmų, jam (šaknų sistemai) yra apytiksliai 80 tūkstančių metų.https://www.nps.gov/brca/learn/nature/quakingaspen.htm Konkrečių kamienų amžius smarkiai varijuoja, daug kamienų yra 5–10 tūkstančių metų senumo. Kamienų amžiaus vidurkis, sprendžiant pagal rieves, yra apie 150 metų.

Pando pirmą kartą aptiko biologas Burton V. Barnes 1968 m. Jis nustatė, kad tai yra vienas organizmas, remdamasis vien morfologiniais požymiais. Vėliau jo išvadas patvirtino genetiniai tyrimai.https://naldc.nal.usda.gov/download/27665/PDF  1992 m. Kolorado universiteto mokslininkas Michael Grant dar sykį ištyrė tuopą, patvirtino, kad tai yra vienas organizmas, pavadino jį Pando ir paskelbė, kad tai yra sunkiausias žinomas organizmas pasaulyje.https://www.discovermagazine.com/planet-earth/the-trembling-giant

Šiuo metu Pando pamažu miršta dėl įvairių tikėtinų priežasčių, tiek susijusių su žmogaus veikla, lapus ir jaunus ūglius graužiančių gyvūnų, sausrų ir kitų reiškinių. Vyksta tyrimai ir bandymai siekiant jį išsaugoti.https://esajournals.onlinelibrary.wiley.com/doi/full/10.1002/ecs2.1661 https://journals.plos.org/plosone/article?id=10.1371/journal.pone.0203619 2018 m. spalį publikuotas tyrimas parodė, kad Pando nebedidėja paskutinius 30–40 metų, pagrindinės to priežastys yra žmonių laikomi galvijai bei elnių populiacijos, nugraužiantys ūglius.https://earther.gizmodo.com/the-biggest-organism-on-earth-is-dying-and-its-our-fau-1829818417 https://www.ncbi.nlm.nih.gov/pmc/articles/PMC6192553/

 Nuorodos ir šaltiniai 

 Išnašos 

Kategorija:Medžiai ir krūmai
Kategorija:JAV